Official Journal L 183 , 22/07/2003 P. 0006 - 0010



Ir-Regolament tal-Kunsill (KE) Nru 1296/2003 tal-15 ta' Lulju 2003 dwar ir-regoli komuni għal importazzjonijiet ta' prodotti ta' xedd is-saqajn li joriġina mill-Vjetnam Il-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu, Wara li kkunsidra l-proposta tal-Kummissjoni, billi: (1) Il-politika kummerċjali komuni għandha tkun ibbażata fuq prinċipji uniformi. (2) Is-servizzi anti-frodi tal-Kummissjoni sabu xiehda (evidenza) li kunsinni ta' prodotti ta' xedd is-saqajn kienu importati fil-Komunità fuq il-bażi ta' dikjarazzjonijiet frodulanti ta' orġini Vjetnamiża. (3) Il-Komunità u l-Gvern tal-Vjetnam innegozjaw Memorandum ta' Fehim dwar il-prevenzjoni ta' frodi fil-kummerċ ta' prodotti ta' xedd is-saqajn ("il-Memorandum") li jwaqqaf sistema ta' kontroll doppju għall-esportazzjonijiet lejn il-Komunità ta' prodotti ta' xedd is-saqajn li jaqgħu fil-Kapitolu 64 tas-Sistema Armonizzata/Nomenklatura Magħquda [1]. (4) Il-validita tal-Memorandum ta' Fehim kien oriġinarjament limitat sal-31 ta' Diċembru 2002 imma ladarba r-riskju ta' dikjarazzjonijiet frodulenti ta' oriġini għandha prevalenti, l-applikazzjoni tal-Memorandum ta' Fehim ġiet estiża permezz ta' Skambju ta' Ittri bejn il-Komunità u l-Gvern tar-Repubblika Soċjalista tal-Vjetnam [2] għal perjodu ieħor ta' sentejn sal-31 ta' Diċembru 2004. Dan l-Iskambju ta' Ittri, li jipprovdi wkoll għall-possibbilta ta' liċenzi ta' esportazzjoni elettroniċi, kien inizjalat fit-28 ta' Novembru 2002 u adottat mill-Kunsill fis-17 ta' Marzu 2003, ADOTTA DAN IR-REGOLAMENT: Artikolu 1 Dan ir-Regolament għandu japplika għall-prodotti kollha li jaqgħu fil-Kapitolu 64 of the Harmonised System/Nomenklatura Magħquda li joriġinaw fil-Vjetnam u importati fil-Komunità. Artikolu 2 Għall-għanijiet ta' dan ir-Regolament, id-definizzjonijiet li ġejjin għandhom japplikaw: (a) "prodotti li joriġinaw (prodotti oriġinati,/pajjiżi/li joriġinaw prodotti)" għandha tkun iddefinita bir-regoli relevanti Komuntarji fis-seħħ; il-metodi biex tkun ivverifikata l-oriġini ta' dawk il-prodotti għandhom jinftiehmu skond il-każ; (b) "awtoritajiet kompetenti" ta' l-Istati Membri għandha tfisser dawk maħtura skond l-Artikolu 2(7) tar-Regolament tal-Kunsill (KE) Nru 520/94 tas-7 ta' Marzu 1994 li jistabbilixxi proċedura Komunitarja biex ikunu amministrati l-kwoti kwantitattivi [3] u huma elenkati fl-Anness I tar-Regolament tal-Kummissjoni (KE) Nru 738/94 [4]. Il-lista ta' l-awtoritajiet kompetenti li jirreferi għaliha il-punt (b) kienet ippubblikat l-aħħar fl-Anness III mar-Regolament tal-Kummissjoni (KE) Nru 1369/1999 [5]. Artikolu 3 Ir-rilaxx għal ċirkolazzjoni libera fil-Komunità tal-prodotti li jirreferi għalihom l-Artikolu 1 għandu jkun suġġett għall-preżentazzjoni ta' ċertifikat ta' importazzjoni maħruġ mill-awtoritajiet ta' l-Istati Membri li jirreferi għalihom l-Artikolu 2 (6) skond il-proċedura miġjuba f'dan ir-Regolament. Artikolu 4 1. L-awtoritajiet kompetenti Vjetnamiżi għandhom joħorġu ċertifikat ta' esportazzjoni rigward il-prodotti li jirreferi għalihom l-Artikolu 1. 2. Iċ-ċertifikat ta' esportazzjoni għandu jikkonforma ruħu mal-kampjun miġjub fl-Anness. 3. L-oriġinal taċ-ċertifikat ta' esportazzjoni għandu jkun ippreżentat mill-importatur għall-għanijiet biex jinħareġ iċ-ċertifikat ta' importazzjoni li jirreferi għalih l-Artikolu 6. L-awtoritajiet kompetenti ta' Stat Membru għandhom jirrifjutaw joħorġu ċertifikat ta' importazzjoni għal prodotti li mhumiex koperti b'ċertifikati ta' esportazzjoni maħruġa skond id-dispożizzjonijiet ta' dan ir-Regolament. Artikolu 5 L-esportazzjonijiet għandhom ikunu rreġistrati taħt is-sena li fiha l-prodotti koperti biċ-ċertifikat ta' esportazzjoni kienu mibgħuta. Artikolu 6 1. Il-formoli li għandhom jintużaw mill-awtoritajiet kompetenti ta' l-Istati Membri biex joħorġu ċ-ċertifikati ta' importazzjoni għandhom jikkonformaw ruħhom mal-kampjun tad-dokument ta' sorveljanza miġjub fl-Anness I tar-Regolament tal-Kunsill (KE) Nru 3285/94 [6]. 2. L-awtoritajiet ta' l-Istati Membri għandhom jinnotifikaw lill-Kummissjoni t-talbiet għal ċertifikati ta' importazzjoni li jkunu rċevew. 3. Il-Kummissjoni għandha tinnotifika lill-awtoritajiet ta' l-Istati Membri l-konferma tagħha li d-data kontenuti fit-talbiet għal ċertifikati ta' importazzjoni huma f'konformita mad-data rċevuti mill-awtoritajiet kompetenti Vjetnamiżi. 4. In-notifiki li jirreferu għalihom il-paragrafi 2 u 3 għandhom ikunu kkomunikati elettronikament fl-istruttura tax-xibka (network) integrata għall-immaniġġar tas-SIGL tal-liċenzi tessili, sakemm għal reġunijiet tekniċi importanti ħafna jkun meħtieġ jintużaw mezzi oħra ta' komunikazzjoni temporanjament. Artikolu 7 1. L-awtoritajiet kompetenti ta' l-Istati Membri għandhom joħorġu ċertifikat ta' importazzjoni fi żmien massimu ta' ħamest ijiem utli (tax-xogħol) mill-preżentazzjoni mill-importatur ta' l-oriġinal taċ-ċertifikat ta' esportazzjoni korrispondenti. Din il-preżentazzjoni għandha ssir mhux iktar tard mit-30 ta' Ġunju tas-sena ta' wara dik li fiha l-merkanzija koperta biċ-ċertifikat tkun intbagħtet. Iċ-ċertifikati ta' importazzjoni għandhom ikunu validi mat-territorju doganali kollu tal-Komunità. Fejn l-awtoritajiet Vjetnamiżi jkunu ttrasmettew id-data lill-Komunità b'mezzi elettroniċi dan għandu jkun ikkunsidrat bħala li jikkostitwixxi r-rekwiżit għal preżentazzjoni taċ-ċertifikat ta' esportazzjoni oriġinali. 2. Iċ-ċertifikati ta' importazzjoni għandhom ikunu validi għal sitt xhur mid-data tal-ħruġ tagħhom, bil-possibilta ta' estensjoni iktar ta' tliet xhur mill-awtoritajiet kompetenti ta' l-Istat Membru kkonċernat. 3. It-talba magħmula mill-importatur lill-awtoritajiet kompetenti ta' l-Istati Membri għall-għan li jinkiseb ċertifikat ta' importazzjoni għandu jkun fiha: (a) isem l-imporatur u indirizz sħiħ (inklużi n-numri tat-telefon u fax), in-numru ta' identifikazzjoni rreġistrat ma' l-awtoritajiet kompetenti nazzjonali, u n-numru ta' reġistrazzjoni tal-VAT, jekk dak l-importatur ikun obbligat iħallas il-VAT; (b) isem u indirizz sħiħ ta' min jagħmel id-dikjarazzjoni; (ċ) isem u indirizz sħiħ ta' l-esportatur; (d) pajjiż ta' oriġini tal-prodotti u l-pajjiż tal-kunsinna; (e) deskrizzjoni tal-prodotti kif jinsabu fiċ-ċertifikat ta' esportazzjoni; (f) il-kwantita ta' kull tagħbija; (g) data u numru tal-ħruġ taċ-ċertifikat ta' esportazzjoni; (h) firma ta' l-importatur, u data. L-awtoritajiet kompetenti jistgħu, suġġetti għal-kondizzjonijiet preskritti minnhom, jippermettu li talbiet ikunu ssottomessi, trasmessi u stampati b'mezzi elettroniċi. Madankollu, id-dokumenti u xiehda (evidenza) kollha għandha tintgħamel disponibbli għall-awtoritajiet kompetenti ta' l-Istati Membri. 4. L-importaturi m'għandhomx ikunu obbligati jimportaw il-kwantita kollha koperta b'ċertifikat ta' importazzjoni f'kunsinna waħda. Artikolu 8 Il-validita taċ-ċertifikati ta' importazzjoni maħruġa mill-awtoritajiet ta' l-Istati Membri għandha tkun suġġetta għall-validita taċ-ċertifikati ta' esportazzjoni maħruġa mill-awtoritajiet kompetenti Vjetnamiżi li fuq il-bażi tagħha ċ-ċertifikati ta' importazzjoni jkunu nħarġu. Artikolu 9 Iċ-ċertifikati ta' importazzjoni għandhom jinħarġu mingħajr diskriminazzjoni lejn ebda importatur fil-Komunità jkun fejn ikun il-post ta' l-istabbiliment tiegħu fil-Komunità. Artikolu 10 1. Il-formoli taċ-ċertifikat ta' importazzjoni u estratti minnhom għandhom jinkitbu dduplikati, kopja waħda, immarkata "kopja tad-detentur" u ġġib in-numru 1 għandha tinħareġ lill-applikant, u l-oħra, immarkata "Kopja għall-awtorita kompetenti" u ġġib in-numru 2, għandha tinżamm mill-awtorita li toħroġ iċ-ċertifikat. Għal għanijiet amministrattivi l-awtoritajiet kompetenti jistgħu jżidu kopji addizzjonali mal-formola 2. 2. Il-formoli għandhom ikunu stampati fuq karta bajda mingħajr polpa mekkanika, irraffinata għall-ktib u tiżen bejn 55 u 65 gramma kull metru kwadrat. Il-qies tagħhom għandu jkun ta' 210 mm x 297 mm; l-ispazju tat-tipa bejn il-linji għandu jkun ta' 4,24 mm (wieħed minn sitta ta' pulzier); it-taqsim tal-formoli għandu jkun segwit b'mod preċiż. Iż-żewġ naħat tal-kopja Nru 1, li hija ċ-ċertifikat stess, għandu b'addizzjoni jkollha sfond b'disinn guilloche stampat isfar biex jikxef kull falsifikazzjoni b'mezzi mekkaniċi jew kimiċi. 3. Stati Membri għandhom ikunu responsabbli biex jistampaw il-formoli. Il-formoli jistgħu wkoll ikunu stampati minn stampaturi maħtura mill-Istat Membru li fih ikunu stabbiliti. Fil-każ ta' l-aħħar, referenza għall-ħatra mill-Istat Membru għandha tidher fuq kull formola. Kull formola għandha ġġib fuqha indikazzjoni ta' l-isem u l-indirizz ta' l-istampatur jew marka li tagħmel possibbli li l-istampatur ikun identifikat. 4. Fil-ħin tal-ħruġ tagħhom iċ-ċertifikati ta' importazzjoni jew estratti għandhom jingħataw numru tal-ħruġ iddeterminat mill-awtoritajiet kompetenti ta' l-Istat Membru. In-numru taċ-ċertifikat ta' importazzjoni għandu jkun innotifikat lill-Kummissjoni b'mod elettroniku fl-istruttura tax-xibka (network) integrata taħt l-Artikolu 14 tar-Regolament tal-Kunsill (KEE) Nru 3030/93 tat-12 ta' Ottubru 1993 dwar regoli komuni għall-importazzjonijiet ta' ċerti prodotti tessili minn pajjiżi terzi [7]. 5. Ċertifikati u estratti għandhom jimtlew fil-lingwa uffiċjali, jew f'waħda mil-lingwi uffiċjali, ta' l-Istat Membru tal-ħruġ. 6. Il-marki ta' l-aġenziji tal-ħruġ u awtoritajiet debiting għandhom ikunu applikati permezz ta' timbru. Madankollu, stampa b'tipi mqabbża flimkien ma' ittri jew ċifri miksuba permezz ta' perforazzjoni (titqib), jew stampar fuq iċ-ċertifikat, jistgħu jissostitwixxu t-timbru ta' l-awtorita tal-ħruġ. L-awtorita tal-ħruġ għandha tuża kull metodu li ma jistax jitbagħbas biex tirreġistra l-kwantita allokata b'tali mod li jkun impossibbli li jkunu inseriti ċifri jew referenzi; b'mod partikolari, asteriski jew marki simili għandhom jintużaw biex jimlew il-vojt ta' karattru-spazju (per eżempju: *EUR*1000*). 7. Jekk l-ispazju fejn jitniżżlu d-debiti fuq ċertifikat jew estratt tiegħu ma jkunx suffiċjenti, l-awtoritajiet kompetenti jistgħu jehimżu paġina jew iktar ta' estensjoni li jkun fiha kaxex li jaqblu ma' dawk ta' fuq wara tal-kopja Nru 1 u kopja Nru 2 taċ-ċertifikat jew estratt. L-awtoritajiet debiting għandhom ipoġġu t-timbru tagħhom b'tali mod li nofsu jkun fuq iċ-ċertifikat jew estratt tiegħu u n-nofs l-ieħor ikun fuq il-paġina ta' estensjoni. Jekk ikun hemm iktar minn paġina ta' estensjoni waħda, timbru ieħor għandu jitpoġġa bl-istess manjiera fuq kull (across - min-naħa għall-oħra) paġina u l-paġina preċedenti. 8. Ċertifikati ta' importazzjoni u estratti maħruġa, u reġistrazzjonijiet u konfermi (endorsements - firem?) magħmula, mill-awtoritajiet ta' Stat Membru wieħed għandhom, f'kull wieħed mill-Istati Membri l-oħra, ikollhom l-istess effett legali bħad-dokumenti maħruġa, u reġistrazzjonijiet u konfermi (endorsements - firem?) magħmula, mill-awtoritajiet ta' Stati Membri tali. 9. L-awtoritajiet kompetenti ta' l-Istati Membri kkonċernati jistgħu, fejn ikun indispensabbli, jirrekjedu li ċertifikati u estratti jkunu tradotti fil-lingwa uffiċjali jew waħda mil-lingwi uffiċjali ta' dak l-Istat Membru. 10. Iċ-ċertifikat ta' importazzjoni jista' jinħareġ b'mezzi elettroniċi sa kemm l-uffiċjali tad-dwana involuti jkollhom aċċess għal dan iċ-ċertifikat via xibka (network) ta' computers. Artikolu 11 Fil-każ ta' serq, telf jew qerda ta' ċertifikat ta' esportazzjoni, ċertifikat ta' importazzjoni jew ċertifikat ta' oriġini, l-esportatur jista' japplika lill-awtorita kompetenti li ħarġet id-dokument biex issir kopja duplika fuq il-bażi tad-dokumenti ta' esportazzjoni fil-pussess tiegħu. Iċ-ċertifikat dupliku maħruġ b'dan il-mod għandu jġib fuqu l-konferma "duplicata" jew "duplikat" jew "duplicado". Il-kopja duplika għandha ġġib fuqha d-data taċ-ċertifikat oriġinali. Artikolu 12 Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea u għandu japplika għal merkanzija mibgħuta wara dik id-data. Għandu jieqaf japplika fil-31 ta' Diċembru 2004. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel,15 Lulju 2003. F'isem il-Kunsill Il-President G. Tremonti [1] ĠU L 1, 04.01.00, p. 13. [2] ĠU L 124, 20.05.03, p. 34. [3] ĠU L 66, 10.03.94, p. 1. Ir-Regolament kif l-aħħar emendat mir-Regolament (KE) Nru 806/2003 (ĠU L 122, 16.05.03, p. 1). [4] ĠU L 87, 31.03.94, p. 47. Ir-Regolament kif l-aħħar emendat mir-Regolament (KE) Nru 983/96 (ĠU L 131, 01.06.96, p. 47). [5] ĠU L 162, 26.06.99, p. 35 [6] ĠU L 349, 31.12.94, p. 53. [7] ĠU L 275, 08.11.93, p. 1. Ir-Regolament kif l-aħħar emendat mir-Regolament (KE) Nru 138/2003 (ĠU L 23, 28.01.03, p. 1). -------------------------------------------------- L-ANNESS +++++ TIFF +++++ -------------------------------------------------- Appendiċi ma' l-Anness Nota spjegattiva dwar il-punt (item) 4 (numru ta' ħruġ) taċ-Ċertifikat ta' Esportazzjoni In-numru ta' ħruġ għandu jikkonsisti mill-elementi li ġejjin: - żewġ ittri li jidentifikaw il-Vjetnam kif ġej: VN - żewġ ittri li jidentifikaw l-Istat Membru previst bħala l-pajjiż destinatarju kif ġej: AT l-Awstrija BL il-Benelux DE il-Ġermanja DK id-Danimarka EL il-Greċja ES Spanja FI il-Finlandja FR Franza GB ir-Renju Unit IE l-Irlanda IT l-Italja PT il-Portugall SE l-Isvezja - numru wieħed li jindika s-sena tal-ħriġ, per eżempju 3 għall-2003; - żewġ numri, miż-01 sad-99, li jindikaw l-uffiċċju tal-ħruġ għaċ-ċertifikat ta' esportazzjoni; - numru b'ħames numri bejn il-50000 u d-99999 allokati lill-Istat Membru previst bħala l-pajjiż destinatarju. --------------------------------------------------